REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj:06-2/13-21

29. januar 2021. godine

B e o g r a d

**Z A P I S N I K**

**OSME SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 26. JANUARA 2021. GODINE**

Sednica je počela u 8,30 časova.

Sednicom je predsedavao Vladimir Đukanović, predsednik Odbora.

Sednici su prisustvovali članovi Odbora: Velibor Milojčić, doc. dr Mihailo Jokić, Đorđe Komlenski, Nebojša Pavlović, Nenad Baroš, Jelena Žarić Kovačević, Daniel Đivanović, Toma Fila i Sanja Jefić Branković.

Sednici je prisustvovao i: Hadži Milorad Stošić, zamenik člana Dragana M. Markovića.

Sednici nisu prisustvovali članovi Odbora: Sanja Lakić, dr Aleksandar Martinović, Žarko Mićin, Đorđe Dabić, Biljana Pantić Pilja i Vladan Zagrađanin, niti njihovi zamenici.

Sednici su prisustvovali i: Zlatko Petrović, viši savetnik u Ministarstvu pravde, Ivan Jovičić, izborni član Visokog saveta sudstva iz reda sudija i Nataša Đelić, šef odseka za statusna pitanja sudija.

Predsednik Odbora je predložio da se na osnovu člana 76. Poslovnika Narodne skupštine na Osmoj sednici Odbora vodi zajednički načelni pretres o tačkama 2. i 3. predloženog dnevnog reda:

-Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-2127/20 od 18. decembra 2020. godine);

-Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-2130/20 od 18. decembra 2020. godine), nakon čega će Odbor obaviti glasanje o svakoj tački posebno.

Članovi i zamenici članova Odbora su **većinom** glasova (9 glasova „za“, 1 nije glasao) prihvatili navedeni predlog.

Doc. dr Mihailo Jokić je predložio da se predloženi dnevni red dopuni tačkom 4. „Razno“.

Predsednik Odbora je stavio na glasanje predlog da se dnevni red dopuni tačkom „Razno“.

Članovi i zamenici članova Odbora su **većinom** glasova (10 glasova „za“, 1 nije glasao) usvojili predlog za dopunu dnevnog reda.

Predsedavajući je stavio na glasanje, a članovi i zamenici članova Odbora su **jednoglasno** (11 glasova „za“) utvrdili dopunjeni

D n e v n i r e d

1. Razmatranje Predloga zakona o potvrđivanju Sporazuma između Vlade Republike Srbije i Vlade Velikog Vojvodstva Luksemburg o razmeni i uzajamnoj zaštiti tajnih podataka,koji je podnela Vlada (broj 011-2325/20 od 30. decembra 2020. godine);

2. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-2127/20 od 18. decembra 2020. godine);

3. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-2130/20 od 18. decembra 2020. godine).

4. Razno

**PRVA TAČKA -** Razmatranje Predloga zakona o potvrđivanju Sporazuma između Vlade Republike Srbije i Vlade Velikog Vojvodstva Luksemburg o razmeni i uzajamnoj zaštiti tajnih podataka, koji je podnela Vlada (broj 011-2325/20 od 30. decembra 2020. godine).

Predsedavajući je dao reč Zlatku Petroviću, višem savetniku u Ministarstvu pravde.

Zlatko Petrović je rekao da Sporazum između Vlade Republike Srbije i Vlade Velikog Vojvodstva Luksemburg o razmeni i uzajamnoj zaštiti tajnih podataka predstavlja standardni bilateralni ugovor koji uređuje međusobnu zaštitu tajnih podataka.

Naglasio je da je osnovni cilj ovakvih ugovora unapređenje međusobne razmene ali i suprotstavljanje svim izazovima koji se pojavljuju na globalnom nivou, kao i da Srbija već ima bilateralne ugovore sa Velikim Vojvodstvom Luksemburg, ali da je ovaj ugovor veoma značajan za sektor bezbednosti, jer će se na osnovu njega intenzivirati saradnja u oblasti odbrane, unutrašnjih poslova, namenske industrije i precizirati postupci koji se odnose na borbu protiv terorizma i organizovanog kriminala.

Predsedavajući je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i predložio:

* Da Odbor predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Velikog Vojvodstva Luksemburg o razmeni i uzajamnoj zaštiti tajnih podataka, u načelu.
* Da za izvestioca Odbora na sednici Narodne skupštine bude određen Vladimir Đukanović, predsednik Odbora.

Članovi i zamenici članova Odbora su **jednoglasno** prihvatili navedene predloge.

**ODJEDINjENA RASPRAVA o 2. i 3. tački -** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-2127/20 od 18. decembra 2020. godine); Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-2130/20 od 18. decembra 2020. godine).

Predsedavajući je dao reč Ivanu Jovičiću, izbornom članu Visokog saveta sudstva iz reda sudija

**Ivan Jovičić** je istakao da je Visoki savet sudstva (VSS u daljem tektu) podneo dva Predloga odluke o izboru sudija koji se prvi put biraju na sudijsku funkciju za Osnovni sud u Ivanjici, Privredni sud u Kragujevcu, Osnovni sud u Nišu i Upravni sud.

Naglasio je da su kandidati koji su predloženi za sudije u Osnovnom sudu u Ivanjici saradnici iz Osnovnog suda u Požegi, a predloženi su s obzirom na to da nije bilo prijavljenih kandidata sa teritorije opština Ivanjica i Lučani.

Predsedavajući je otvorio raspravu u vezi sa ovim tačkama dnevnog reda, pa kako se niko nije javio za reč zaključio je raspravu, nakon čega se pristupilo glasanju.

**DRUGA TAČKA -** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-2127/20 od 18. decembra 2020. godine).

Predsednik je predložio:

-Da Odbor konstatuje da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama, te da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Upravni sud.

-Da za izvestioca Odbora na sednici Narodne skupštine bude određen Vladimir Đukanović, predsednik Odbora.

Članovi i zamenici članova Odbora su **jednoglasno** prihvatili navedene predloge.

**TREĆA TAČKA -** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-2130/20 od 18. decembra 2020. godine).

Predsednik je predložio:

-Da Odbor konstatuje da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama, te da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Osnovni sud u Ivanjici, Privredni sud u Kragujevcu i Privredni sud u Nišu.

-Da za izvestioca Odbora na sednici Narodne skupštine bude određen Vladimir Đukanović, predsednik Odbora.

Članovi i zamenici članova Odbora su **jednoglasno** prihvatili navedeni predlog.

**ČETVRTA TAČKA – Razno**

**Doc dr Mihailo Jokić** je postavio pitanje u vezi sa predmetom koji se odnosi na problem tzv. „nevidljive dece“, a koji je Više javno tužilaštvo u Valjevu ustupilo Višem javnom tužilaštvu u Beogradu - Specijalnom odeljenju za borbu protiv korupcije.

Postavljeno pitanje je obrazložio time što mu se građani Valjeva obraćaju sa zahtevom da saznaju u kojoj fazi postupka se nalazi navedeni predmet, s obzirom da je poslednji svedok saslušan u junu 2020. godine, te da se od tada ništa ne dešava.

**Predsednik Odbora Vladimir Đukanović** je konstatovao da sednici ne pristvuju predstavnici Državnog veća tužilaca koji su jedini merodavni da daju nekakav odgovor.

Poslanik Jokić je istakao da nije ni očekivao da dobije konkretan odgovor na postavljeno pitanje na ovoj sednici Odbora, ali da smatra da ovakva pitanja treba da budu razmatrana na sednicama Odbora, kako bi tu bila formulisana na adekvatan način i upućena na relevantne adrese, radi dobijanja kvalitetnih odgovora.

Predsedavajući je zamolio članove Odbora da ubuduće ne postavljaju ovakva pitanja na sednici, već da to čine koristeći institut poslaničkog pitanja, propisan Poslovnikom Narodne skupštine, kao i da pitanja mogu da upute u formi pretstavki ili predloga.

Kako se više niko nije javio za reč, predsedavajući je zaključio diskusiju u vezi sa ovom tačkom dnevnog reda.

Sednica je završena u 9,00 časova.

SEKRETAR PREDSEDNIK

Sanja Pecelj Vladimir Đukanović